
Къэбэрдей-Балъкъэр Республикэм и
Къэрал чэнджэщэгъум и IуэхукIэ
Къэбэрдей-Балъкъэр Республикэм и Iэтащхьэм и Указ
Къэбэрдей-Балъкъэр Республикэм и къэрал властым и органхэм я полномочиехэр тэмэму ирахьэкIынымкIэ ядэIэпыкъун, апхуэдэу Къэбэрдей-Балъкъэр Республикэм и политикэ, социально-экономикэ зыужьыныгъэм хуэгъэзауэ Къэбэрдей-Балъкъэр Республикэм и къэрал властым и органхэм зэфIэкIымрэ щIэныгъэмрэ зыубгъуауэ къыщыгъэсэбэпын мурадкIэ унафэ сощI:
1. Къэбэрдей-Балъкъэр Республикэм и Къэрал чэнджэщэгъум и къулыкъу къызэгъэпэщын.
2. Къэлъытэн:
а) Къэбэрдей-Балъкъэр Республикэм и Къэрал чэнджэщэгъум и къулыкъум Къэбэрдей-Балъкъэр Республикэм и къэрал властым и орган нэхъыщхьэхэм я унафэщIу щытахэр ягъэув зэрыхъунур;
б) Къэбэрдей-Балъкъэр Республикэм и Къэрал чэнджэгъур и къулыкъум Къэбэрдей-Балъкъэр Республикэм и Парламентым зэрыгурыIуам тету Къэбэрдей-Балъкъэр Республикэм и Iэтащхьэм зэригъэувыр;
в) Къэбэрдей-Балъкъэр Республикэм и Къэрал чэнджэщэгъум и къулыкъур Къэбэрдей-Балъкъэр Республикэм и къэрал къулыкъуу е Къэбэрдей-Балъкъэр Республикэм и къэрал граждан къулыкъуу зэрыщымытыр, а лэжьыгъэр пщIэншэу зэрырахьэкIыр;
г) Къэбэрдей-Балъкъэр Республикэм и Къэрал чэнджэщэгъур Къэбэрдей-Балъкъэр Республикэм и Iэтащхьэ, Къэбэрдей-Балъкъэр Республикэм и Правительствэм къызэрагъэпэщ чэнджэщэгъу, убзыхуакIуэ органхэм хагъэхьэ, делегацэхэм хэт е абыхэм я унафэщIу щыт зэрыхъунур, апхуэдэу къэрал властым и федеральнэ органхэм, Урысей Федерацэм и субъектхэм я къэрал властым и органхэм драгъэкIуэкI зэпсэлъэныгъэхэм хэт зэрыхъунур.
3. Къэбэрдей-Балъкъэр Республикэм и Къэрал чэнджэщэгъум и лэжьыгъэр мылъку-техникэ IуэхухэмкIэ къызэрагъэпэщ Къэбэрдей-Балъкъэр Республикэм и Iэтащхьэм и Администрацэм, Къэбэрдей-Балъкъэр Республикэм и Iэтащхьэмрэ Правительствэмрэ я IуэхухэмкIэ управленэм.
4. Къэбэрдей-Балъкъэр Республикэм и Iэтащхьэм и Администрацэм (Къуэшырокъуэ З.Къ.) хуэгъэувын «Къэбэрдей-Балъкъэр Республикэм и Къэрал чэнджэщэгъум и IуэхукIэ» Къэбэрдей-Балъкъэр Республикэм и законым и проектыр зы мазэ пIалъэм къриубыдэу Къэбэрдей-Балъкъэр Республикэм и Парламентым къыщыхэлъхьэныр къызэригъэпэщыну.
5. Мы Указым къару егъуэт Iэ щыщIэздза махуэм щегъэжьауэ.
Къэбэрдей-Балъкъэр Республикэм и
Iэтащхьэ Къанокъуэ Арсен
Налшык къалэ
2013 гъэм мэлыжьыхьым и 24-м
№63-УГ
